Ջեֆրի Ջեյքոբ Աբրամս
Ջեֆրի Ջեյքոբ Աբրամս (, հայտնի է նաև որպես Ջեյ Ջեյ Աբրամս , ), ամերիկացի սցենարիստ, պրոդյուսեր և ռեժիսոր։ Սյժմ բնակվում է Լոս-Անջելեսում։ Աբրամսի առաջին լիամետրաժ ֆիմը՝ «Առաքելությունն անիրագործելի է 3-ը», դարձավ պատմության մեջ ամենաթանկ ռեժիսորական դեբյուտը։ Աբրամսի ամենամասշտաբային նախագիծը՝ «Աստղային ճանապարհ»-ը, մեծ էկրաններին է հայտնվել 2009 թվականի մայիսին։

Ամուսնացած է Քեթի Մաքգրետի հետ, ունի 3 երեխա։

Կենսագրություն 
Աբրամսին համաշխարհային ճանաչում բերեցին «ABC Entertainment»-ի բավականին հաջողված հեռուստատեսային նախագծերը՝ «Լրտեսուհին» և «Կորուսյալները»։ Երկու սերիալներն էլ կարճ ժամանակահատվածում հեռուստադիտողների շրջանում պաշտամունքային կարգավիճակ ստացան։

«Կորուսյալները» ֆիլմի փորձնական սերիայի բյուջեն ռեկորդային էր՝ 12 միլիոն դոլար։ Դա չէր կարող «Disney» ընկերության (ում պատկանում է «ABC»-ն) ղեկավարության դժգոհությանը չարժանանալ։ Սակայն շուտով, սերիալի հաջողությունն հաշվի առնելով, այդպիսի ծախսերն արդեն արդարացված էին։

«Լրտեսուհին» հեռուստասերիալի առաջին և երկրորդ եթերաշրջաններն «Էմմի» մրցանակաբաշխության 11 անվանակարգերում մրցանակների արժանացան։

«Կորուսյալները» հեռուստասերիալն արժանացավ «Ոսկե գլոբուս» մրցանակին, ինչպես նաև «Էմմի»-ի՝ որպես լավագույն դրամա։

Աբրամսը ֆիլմերի հանդեպ սեր ուներ դեռ մանկուց։ Այդ սերն ավելի ուժեղացավ «Universal» ստուդիա էքսկուրսիայից հետո, երբ նա 8 տարեկան էր։

Դեռ երիտասարդ տարիներին Աբրամսը ֆիլմեր էր նկարահանում և ներկայացնում էր դրանք տարբեր կինոփառատոններում, որտեղ, մրցանակից զատ, ձեռք էր բերում նոր ծանոթություններ, համահեղինակներ և, իհարկե, իր հետագա նախագծերի իրականացման համար այլ մարդկանց վստահությունը։

Հեռուստատեսության մեջ Աբրամսի առաջին աշխատանքն էր «Երջանկություն» հեռուստասերիալը։ Աբրամսը սերիալի գլխավոր պրոդյուսերն էր, մտքի հեղինակը և որոշ սերիաների ռեժիսորը։ Դերերի այսպիսի համադրությունն հատուկ է Աբրամսին։ Նրան իր գործընկերներն հաճախ անվանում են «բազմախնդիր աշխատավոր»։

Ուսանողության տարիներին Աբրամսը իր ընկերոջ հետ գեղարվեստական ֆիլմի սցենար է գրում։ Այն գնվում է «Touchstone Pictures» ստուդիայի կողմից, որի հիման վրա նկարահանվում է «Ինչպես հասցնել գործերում» ֆիլմը։ Դրան հաջորդում են «Ինչ-որ բան Հենրիի մասին» ֆիլմը Ֆորդ Հարիսթոնի մասնակցությամբ, ինչպես նաև «Ընդմիշտ երիտասարդ» ֆիլմը, որի գլխավոր դերում էր Մել Գիբսոնը։

Աբրամսի կարիերայի հաջորդ նշանակալի փուլն էր պրոդյուսեր Ջերի Բրյուկհայմերի և ռեժիսոր Մայքլ Բեյի հետ համատեղ աշխատանքը «Արմագեդոն» ֆիլմի վրա։

Այնուհետև Աբրամսը որպես պրոդյուսեր է հանդես գալիս մի շարք ֆիլմերում, իսկ որպես սցենարի համահեղինակ՝ «Առաքելությունն անիրագործելի է III» ֆիլմում (Թոմ Քրուզի մասնակցությամբ), որտեղ նա նաև կատարում է ռեժիսորական աշխատանքներ։

Աբրամսը ժամանակ առ ժամանակ որպես կոմպոզիտոր է հանդես գալիս իր ֆիմերի համար։ Մասնավորապես, «Լրտեսուհին» սերիալի հիմնական երաժշտական տրամադրությունը իր կողմից է գրված։

2007 թվականին մարտին ելույթ է ունեցել TED կոնֆերենցիայում՝ «Հանելուկային արկղ» () պատմությամբ։

Սիրած դերասանները 

Որոշ դերասանների Աբրամսը հրավիրել է իր միանգամից մի քանի նախագծերի։

Ընտրված ֆիլմերը 
 «Աստղային ճանապարհ XII» (2013) (ռեժիսոր).
 «Կասկածելին» (2011) - հեռուստասերիալ (պրոդյուսեր).։ 
 «Ալկատրաս» (2011) - հեռուստասերիալ (մտքի հեղինակ, պրոդյուսեր)։ 
 «Առաքելությունն անիրագործելի է։ Ֆանտոմի արձանագրությունը» (2011) (պրոդյուսեր)։ 
 «Հրաշալի ութնյակը» (2011) (ռեժիսոր)։ 
 «Պաշտպանության տակ» (2010) - հեռուստասերիալ (ռեժիսոր)։ 
 «Աստղային ճանապարհ» (2009) (ռեժիսոր)։ 
 «Եզր» (2008)  - հեռուստասերիալ (մտքի հեղինակ, պրոդյուսեր, սցենարիստ)։ 
 «Cloverfield» (2008) (պրոդյուսեր)։ 
 «Առաքելությունն անիրագործելի է III» (2006) (սցենարիստ, ռեժիսոր)։ 
 «Կորուսյալները» (2004)  - հեռուստասերիալ (մտքի հեղինակ, գլխավոր պրոդյուսեր, սցենարիստ և փորձնական սերիաների ռեժիսոր)։ 
 «Լրտեսուհին» (2001)  - հեռուստասերիալ (մտքի հեղինակ, գլխավոր պրոդյուսեր, սցենարիստ և ռեժիսոր)։ 
 «Արմագեդոն» (1998) (սցենարիստ)։

Ծանոթագրություններ

Արտաքին հղումներ 
 .

«Սատուրն» մրցանակաբաշխության դափնեկիր
«Էմմի» մրցանակի դափնեկիրներ
Կորուսյալները
1966 ծնունդներ
Հունիսի 27 ծնունդներ
Նյու Յորք քաղաքում ծնվածներ
Ամերիկացի կինոռեժիսորներ
Ամերիկացի հեռուստապրոդյուսերներ
Սցենարիստներ այբբենական կարգով
Ամերիկացի կինոպրոդյուսերներ
Ամերիկացի սցենարիստներ
Ամերիկացի կոմպոզիտորներ
Ամերիկացի հեռուստատեսային դերասաններ
«Ոսկե գլոբուս» մրցանակի դափնեկիրներ
Ամերիկացի կինոդերասաններ
Ամերիկացի գրողներ